b'\n_START_ARTICLE_\nChamps-\xc3\x89lys\xc3\xa9es\n_START_PARAGRAPH_\nAng Abenida ng Champs-\xc3\x89lys\xc3\xa9es o Avenue des Champs-\xc3\x89lys\xc3\xa9es (tinatayang bigkas: av-NYU-dey-shoms-e-li-ZE; Pranses ng "ng mga Larangang Elisyo") ay isang prestihiyosong daanan sa Paris, Pransiya. Dahil sa makikita ritong mga sinehan, kapihan, tindahang mamahalin at mga ginupitang puno ng kastanyas, ang Avenida ng Champs-\xc3\x89lys\xc3\xa9es ay isa sa mga pinakasikat na daan sa buong daigdig, at dahil ang taunang upa rito ay umaabot sa \xe2\x82\xac1.1 milyon sa bawat 92.9 metro-kwadradong espasyo, ito ang pangalawang pinakamahal na paupahang pangkalakalan (commercial) sa Europa, naulusan lamang kamakailan ng Bond Street sa Londres. Ang pangalan nito ay Pranses ng mga Larangang Elisyo, ang himlayan ng mga banal na yumao ayon sa mitolohiyang Griyego._NEWLINE_Ang Abenida ng Champs-\xc3\x89lys\xc3\xa9es ay kilala sa Pransiya bilang pinakamagandang abenida sa daigdig.'